मुंडारा|ग्राम पंचायतकी ओर से बुधवार को गोचर भूमि से अतिक्रमण
मुंडारा|ग्राम पंचायतकी ओर से बुधवार को गोचर भूमि से अतिक्रमण हटाने की कार्रवाई की गई। ग्रामीणों ने अतिक्रमण हटाने की कार्रवाई का विरोध भी किया, मगर ग्राम पंचायत प्रशासन ने पुलिस की मौजूदगी में जेसीबी से अतिक्रमण हटवाए। सरपंच पूनाराम चौधरी ने बताया कि बुधवार को देसूरी थाना निरीक्षक हरजीराम चौधरी, सादडी थाना उप निरीक्षक हरचंद देवासी, बाली नायब तहसीलदार कन्हैयालाल मीणा, आरआई खीमसिंह राव, पटवारी करणसिंह राजपुरोहित, सचिव भारतसिंह मेड़तिया की मौजूदगी में दो जेसीबी मशीनों से आखलिया चौक कलजी वाला जाव के सामने देर शाम तक अतिक्रमण हटाने की कार्रवाई की गई। इस दौरान कई लोगों ने स्वयं पट्टियां ईंटें हटा ली। कार्रवाई के दौरान एक बार ग्रामीणों ने विरोध भी जताया, मगर पुलिस की मौजूदगी में अतिक्रमण हटवाए गए। इस दौरान ग्रामीणों ने सरपंच से गांव में सभी जगह से अतिक्रमण हटाने की मांग की।
मुंडारा में गोचर भूमि से पुलिस की मौजूदगी में हटाए अतिक्रमण
hin_Deva hin_Deva hin_Deva